Diari Oficial de la Generalitat Valenciana


Sumari del DOGV 6054, del 10-07-2009 (2009/8118)

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.358,50 m² de superfície, situada a l'Alfàs del Pi (Alacant), Pla Parcial Platja de l'Albir, realitzada per l'ajuntament del dit municipi a favor de la Generalitat, per a ser destinada a la construcció d'un nou institut d'educació secundària en la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6054

Data del DOGV
:   10-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8118


Data del document
:   25-06-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.358,50 m² de superfície, situada a l'Alfàs del Pi (Alacant), Pla Parcial Platja de l'Albir, realitzada per l'ajuntament del dit municipi a favor de la Generalitat, per a ser destinada a la construcció d'un nou institut d'educació secundària en la localitat. [2009/8118]  
L'Ajuntament de l'Alfàs del Pi, mitjançant Acord del Ple de la corporació municipal de 29 d'abril de 2005, modificat per acord de 31 de març de 2006, va acordar la cessió gratuïta a la Generalitat de la parcel·la de la seua propietat, de 13.358,50 m² de superfície, situada al Pla Parcial Platja de l'Albir de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un nou institut d'educació secundària en la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de l'Alfàs del Pi de la parcel·la de 13.358,50 m² de superfície, situada al Pla Parcial Platja de l'Albir de la dita població, que confronta: nord, edificis inscrits al cadastre amb la referència 5238601YH5754S, que és així mateix la parcel·la 62 del Pla Parcial Platja de l'Albir; sud, amb parcel·la reservada per a nou transformador, amb els edificis amb referència cadastral 5238603YH5753N que és així mateix la parcel·la 66 del Pla Parcial Platja de l'Albir, edificis amb referència cadastral 5238605YH5753N que és així mateix la parcel·la 65 del Pla Parcial, edificis amb referència cadastral 5238606YH5753N que és així mateix la parcel·la 64 del Pla Parcial; est, amb el carrer Andres Segovia; i oest, amb el carrer Albeniz i Cami Vell d'Altea.  
Esta finca se segrega de la parcel·la de 14.000 m² que consta inscrita en el Registre de la Propietat de Callosa d'En Sarrià al tom 717, llibre 85, foli 206, finca 20283, inscripció 1ª.  
Referència cadastral: 5252597AD3965C3495NV (part).  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de l'Alfàs del Pi, s'efectua amb la condició de destinar l'immoble a la construcció d'un nou institut d'educació secundària, i amb subjecció al que disposa l'article 37 de la Llei 14/2003, de Patrimoni de la Generalitat.   
L'Ajuntament de l'Alfàs del Pi, per la seua part, es compromet a dotar la parcel·la dels servicis urbanístics que falten per executar, en concret:  
- Accés rodat amb pavimentat de calçades i voreres de tots els carrers i vials a què confronta.  
- Abastiment d'aigua i xarxa d'hidrants contra incendis.  
- Evacuació d'aigües (pluvials i residuals).  
- Subministrament d'energia elèctrica en baixa o mitjana tensió.   
- Enllumenat públic.  
- Telefonia.  
L'ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbrat, línies aèries, conduccions superficials o subterrànies, etc.). L'ajuntament es compromet a adoptar els projectes necessaris per a la urbanització i per a l'eliminació de servituds i obstacles.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de juny de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.